Digitaria

Ny Digitaria dia vondron-karazana zavamaniry mamony tokan-dravin-tsimoka, ahitra ao amin' ny fianakaviana Poaceae, ao amn' ny filaharana Poales, izay ahitana karazana 300 eo ho any amin' ny faritra manana toetany antonony mafana sy mafana, nefa mety ho hita ihany koa any amin' ny faritra mangatsiaka kokoa. Izy ireo dia bozaka maniry isan-taona sy maharitra mihoatra ny roa taona, izay maniry eny amin' ny kijana, ary misy fanao vilona ho an' ny biby fiompy; ny sasany matetika heverina ho ahidratsy manimba ny ahimaitso. Mampiavaka azy ireo ny vondrom-boniny lava miendrika rantsan-tanana, izay iantsoana azy hoe "Digitata".

 Fampiasana 
Ny karazana sasany dia heverina ho ahidratsy, indrindra raha maniry eo amin' ny ahimaitso sy amin' ny kianja fanaovana gôlfa ary amin' ny voly sasany, indrindra ny katsaka. Amin' ny karazana hafa, toy ny Digitaria cruciata, ny Digitaria exilis, ny Digitaria iburua, ny Digitaria compacta ary ny Digitaria sanguinalis (ahimena), ny voany dia ataon' ny olona sakafo ao Afrika, any Azia ary any Eorôpa; voasokajy ho anisan' ny voamadinika ireo karazana ireo. Farany, ny karazana Digitaria isan-karazany, anisan' izany ny Digitaria decumbens, dia ambolena hatao vilona any amin' ny faritra trôpikaly. Azo atao endasina izy ireo, totoina ho koba, andrahoina hatao sakafo, na aotrika mba hanaovana labiera. Vokatra fototra amin' ny fambolena any amin' ny faritra sasany ao Afrika ny karazana sasany. Manana otrikaina tsara koa izy io ka tsara ho an' ny biby fiompy.

 Karazana voatsonga 
Indreto ny karazana sasany izay hita eto Madagasikara:

 Digitaria abyssinica (A.Rich.) Stapf (= Digitaria scalarum Chiov.) --  
 Digitaria atrofusca (Hack.) A.Camus -- ahipisaka
 Digitaria bicornis (Lam.) Roem. & Schult. (= Digitaria biformis Willd.) -- ahidahy, ahipody
 Digitaria bosseri Voronts. -- 
 Digitaria ciliaris (Retz.) Koeler  (= Digitaria adscendens (Kunth) Henrard.) -- ahipalana, fandropalana, kindresimena
 Digitaria debilis (Desf.) Willd. -- kindresifotsy
 Digitaria didactyla Willd. -- fandropalana, volonondry            
 Digitaria fulva Bosser -- 
 Digitaria horizontalis Willd. -- 
 Digitaria humbertii A.Camus -- fandrodahy, fandropalana, volonondry
 Digitaria longiflora (Retz.) Pers. -- 
 Digitaria madagascariensis Bosser -- 
 Digitaria manongarivensis A.Camus -- 
 Digitaria milanjiana (Rendle) Stapf -- 
 Digitaria psammophila Henrard -- 
 Digitaria pseudodiagonalis Chiov. -- 
 Digitaria radicosa (J. Presl) Miq. (= Digitaria timorensis (Kunth) Balansa) -- fandropalana
 Digitaria sanguinalis (L.) Scop. -- ahimena, ahipalana, ahipody

 Jereo koa 

 Lisitry ny karazana ao amin' ny Digitaria
 Fandropalana
 Ahipisaka
 Ahidahy
 Ahipody
 Kindresifotsy